CELEX: 62008TN0465
Language: fi
Date: 2008-10-15 00:00:00
Title: Asia T-465/08: Kanne 15.10.2008 — Tšekin tasavalta v. komissio

20.12.2008   
            
            
               FI
            
            
               Euroopan unionin virallinen lehti
            
            
               C 327/39
            
         Kanne 15.10.2008 — Tšekin tasavalta v. komissio
   (Asia T-465/08)
   (2008/C 327/69)
   Oikeudenkäyntikieli: tšekki
   Asianosaiset
   
      Kantaja: Tšekin tasavalta (asiamies: M.Smolek)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan yhteisöjen komission 7.8.2008 tekemä päätös BUG/C3 D(2008) 10.5-3956, jonka mukaan se kuittaa saatavansa veloistaan, on kumottava,
            
         
               —
            
            
               komissio on velvoitettava korvaamaan Tšekin tasavallalle kuitattu 9 354 130,93 euron määrä viivästyskorkoineen
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Tšekin tasavalta vaatii esillä olevalla kanteellaan EY 230 artiklan mukaisesti kumottavaksi komission 7.8.2008 tekemää päätöstä BUG/C3 D(2008) 10.5-3956, jonka mukaan se kuittaa saatavansa veloistaan. Tehdessään riidanalaista päätöstä, komissio toimi Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annetun neuvoston asetuksen (EY, Euratom) N:o 1605/2002 (1) 73 artiklan 1 kohdan, sellaisena kuin se on muutettuna, nojalla. Riidanalaisessa päätöksessä komissio kuittasi sillä Tšekin tasavallalta olevia saataviaan, jotka perustuivat uudistettavien maksujen takaisinmaksuihin PHARE T9106, CS9203 ja CZ9302 ohjelmien puitteissa ja joiden määrä oli yhteensä 9 354 130,93 euroa. Komissiolla oleva saatava kuitattiin Tšekin tasavallalla olevaa sellaista saatavaa vastaan, joka muodostui kahdesta välisuorituksesta kahdessa rakennerahastosta rahoitettavassa operatiivisessa ohjelmassa ja jonka määrä oli 10 814 475,41 euroa. Tšekin tasavallalta vaatii kuitattujen määrien suorittamista.
            
         
               2.
            
            
               Riidanalainen päätös on kantajan mukaan pätemätön, koska komissio ylitti toimivaltansa tehdessään kyseisen päätöksenä, sillä se tehtiin virheellisen oikeudellisen perustan nojalla.
            
         
               3.
            
            
               Vaikka katsottaisiin, että esillä olevissa olosuhteissa voitiin soveltaa asetusta N:o 1605/2002, riidanalainen päätös on silti pätemätön siitä syystä, että se tehtiin niiden kuittausta varten säädettyjen edellytysten vastaisesti, joista säädetään mainitussa asetuksessa, tai täsmällisemmin sanottuna komission asetuksessa N:o 2342/2002 (2), jossa säädetään asetuksen N:o 1605/2002 soveltamissäännöistä ja kuittausmenettelystä.
            
         
               4.
            
            
               Lopuksi kantaja väittää, että riidanalainen päätös on pätemätön siitä syystä, että siinä ei esitetä mitään perusteluja.
            
         
      (1)  EYVL L 248, s. 1.
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).